turjo4nis/wikipedia-bn-dump-20250701 huggingface dataset:
স্নায়ুরসায়ন

স্নায়ুবিজ্ঞানের এই শাখায় স্নায়ুতন্ত্রে ক্ষরিত বা স্নায়ুতন্ত্রের উপর ক্রিয়াকারী রাসায়নিক পদার্থ সমূহের বিষয়ে চর্চা করা হয়।

স্নায়ুতন্ত্রে ক্ষরিত রাসায়নিক পদার্থ 
 নিউরোট্রান্সমিটার
 স্নায়ুক্ষর (neuroendocrine) পদার্থ
 নার্ভ গ্রোথ ফ্যাক্টর (NGF), BDNF (Brain derived neurotrophic factor), NT (Neurotrophin) etc

স্নায়ুতন্ত্রের উপর ক্রিয়াকারী রাসায়নিক পদার্থ 
 নিউরোটক্সিন (স্নায়ুবিষ)
 স্নায়ুক্রিয় ওষুধ

ইতিহাস
১৯৫০ সালে, স্নায়ুরসায়ন নিয়ে বৈজ্ঞানিক গবেষণার নীতিমালায় পরিণত হয়। ১৯৫৬ সালে বায়োকেমিস্ট্রি অব দ্য ডেভেলপিং নার্ভাস সিস্টেম শিরোনামে স্নায়ুরসায়নের প্রথম খণ্ড প্রকাশিত হয়। এরপরে আন্তর্জাতিক সোসাইটি ফর নিউরোকেমিস্ট্রি এবং মার্কিন সোসাইটি ফর নিউকেমিস্ট্রি গঠিত হয়।

তথ্যসূত্র

বহিঃসংযোগ
Basic Neurochemistry online, searchable textbook.
 American Society for Neurochemistry

স্নায়ুবিজ্ঞান
স্নায়ুরসায়ন
সিস্টেম্‌স স্নায়ুবিজ্ঞান

সিস্টেম্‌স স্নায়ুবিজ্ঞান () স্নায়ুবিজ্ঞানের একটি শাখা যেখানে সাধারণত জেগে থাকা, আচরণশীল জীবসমূহের স্নায়ুবর্তনীর কর্মপদ্ধতি গবেষণা করা হয়। স্নায়ুকোষ বা নিউরনসমূহ পরস্পর সংযুক্ত হয়ে নিউরাল নেটওয়ার্ক গঠনের মাধ্যমে কীভাবে সমন্বিতভাবে একই কাজ (যেমন - দর্শন) সম্পাদন করে, তা এই গবেষণা ক্ষেত্রের আলোচ্য বিষয়।

বিশ্লেষণের এই স্তরে স্নায়ুবিজ্ঞানীরা বোঝার চেষ্টা করেন কীভাবে বিভিন্ন স্নায়ুবর্তনী ইন্দ্রিয়গত তথ্য প্রক্রিয়া ও বিশ্লেষণ করে, কীভাবে বহিস্থ জগৎ সম্পর্কে ধারণা সৃষ্টি করে, সিদ্ধান্ত নেয় এবং অঙ্গ-প্রত্যঙ্গ নাড়ায়। মস্তিষ্কের আণবিক ও কোষীয় স্তরের স্নায়ুবিজ্ঞান এবং আচরণমূলক ও বোধগত স্নায়ুবিজ্ঞানে আলোচিত উচ্চস্তরের বিভিন্ন মানসিক ক্রিয়া যেমন ভাষা, স্মৃতি, আত্মসচেতনতা, ইত্যাদির মধ্যবর্তী স্থানের যে বিষয়বস্তু, তা-ই সিস্টেম্‌স স্নায়ুবিজ্ঞানীদের গবেষণার বিষয়।

স্নায়ুবিজ্ঞান
ব্যবস্থাদি জীববিজ্ঞান
মধ্য এমিনেন্স

মধ্য এমিনেন্স () মানব মস্তিষ্কের হাইপোথ্যালামাস অংশের নিম্ন সীমানার একটি অংশ। এটি পিটুইটারি গ্রন্থির ইনান্ডিবুলার স্টকের পেছনে অবস্থিত টিউবার সিনেরিয়ামের উপর অবস্থিত একটি স্ফীত অংশ।

পিটুইটারি গ্রন্থি
হাইপোথ্যালামাস
ইনফান্ডিবুলার স্টক

ইনফান্ডিবুলার স্টক () হাইপোথ্যালামাস এবং পশ্চাৎ পিটুইটারি-র মধ্যকার সংযোগসূত্র। এটি মূলত হাইপোথ্যালামাস থেকে নির্গত অনেকগুলি অ্যাক্সন নিয়ে গঠিত।

তথ্যসূত্র 

পিটুইটারি গ্রন্থি
অন্তঃক্ষরা গ্রন্থিতন্ত্র
হাইপোথ্যালামাস
পার্স ইন্টারমেডিয়া

পার্স ইন্টেরমেডিয়া () তথা অন্তর্বর্তী খণ্ড পিটুইটারি গ্রন্থির পশ্চাৎ ও সম্মুখ খণ্ডের মধ্যবর্তী সীমানা নির্দেশকারী অংশ। এখানে তিন ধরনের কোষ দেখতে পাওয়া যায়: বেজোফিল, ক্রোমোফোব এবং কোলয়েড-পূর্ণ সিস্ট। সিস্টগুলি রাটকে-র থলির অবশেষ।

মানুষের ফিটাসে এই অঞ্চল থেকে মেলানোসাইট উদ্দীপক হরমোন নিঃসৃত হয়, যা ত্বকে মেলানোসাইট কোষগুলি থেকে মেলানিন রঞ্জকের নিঃসরণ ঘটায়। পূর্ণবয়স্ক মানুষের দেহে পার্স ইন্টারমেডিয়া হয় খুব ক্ষুদ্র অথবা সম্পূর্ণ অনুপস্থিত।

পিটুইটারি গ্রন্থি
অন্তঃক্ষরা গ্রন্থিতন্ত্র
মানব মাথা ও গলা
পার্স টিউবেরালিস

পার্স টিউবেরালিস () পিটুইটারি গ্রন্থির সম্মুখ খণ্ডে অবস্থিত একটি অংশ, যা ইনফান্ডিবুলার স্টককে জালিকাবিশিষ্ট নলের আকারে আবৃত করে থাকে।

পিটুইটারি গ্রন্থি
অন্তঃক্ষরা গ্রন্থিতন্ত্র
কর্টিকোট্রোপ

কর্টিকোট্রোপ অগ্র পিটুইটারির কিছু ব্যাসোফিলিক কোষ যেগুলি অ্যাড্রিনোকর্টিকোট্রপিক হরমোন এবং মেলানোসাইট উদ্দীপক হরমোন নিঃসরণ করে। ব্যাসোফিলিক কোষগুলি মৌলিক রঞ্জক পদার্থ শোষণ করে অণুবীক্ষণ যন্ত্রে দৃশ্যমান হয়। এ কোষগুলি অগ্র পিটুইটারির প্রায় ২০% গঠন করেছে। 

অ্যাড্রিনোকর্টিকোট্রপিক হরমোন অ্যাড্রিনাল কর্টেক্স-কে কর্টিসল ও অন্যান্য হরমোন নিঃসরণে উদ্দীপ্ত করে।

তথ্যসূত্র 

বশতঃ
ততগুলি

পিটুইটারি গ্রন্থি
মানব কোষ
বোগোতা

বোগোতা (; , ), আনুষ্ঠানিকভাবে বোগোতা, ডিস্ট্রিটো ক্যাপিটালা, সংক্ষেপে বোগোতা, ডিসি, এবং পূর্বে পরিচিত সান্তা ফে দে বোগোতা (; ) কলম্বিয়ার রাজধানী শহর, এবং বিশ্বের বৃহত্তম শহরগুলির মধ্যে একটি। শহরটি সমুদ্রতল থেকে প্রায় ২৬৪০ মিটার উঁচুতে আন্দেস পর্বতমালার পূর্ব কোর্দিয়েরা (Cordillera Oriental কোর্দ়িয়েরা ওরিয়েন্তাল্‌) পর্বতশ্রেণীর একটি পর্বতবেষ্টিত মালভূমির উপর অবস্থিত। শহরের জলবায়ু মৃদু; বাৎসরিক গড় তাপমাত্রা ১৪° সেলসিয়াস। শহরটির জনসংখ্যা ৬৫ লক্ষেরও বেশি।

বোগোতা কলম্বিয়ার বৃহত্তম শহর এবং দক্ষিণ আমেরিকার সবচেয়ে দ্রুত বর্ধনশীল পৌর এলাকাগুলির একটি। বোগোতার আশেপাশে অবস্থিত প্রধান শহরতলীগুলির মধ্যে আছে বোসা, এঙ্গাতিবা, ফোন্তিবন, সুবা, উসাকেন এবং উসমে। এখানকার শিল্পগুলির মধ্যে আছে মুদ্রণ ও প্রকাশনা শিল্প, মোটরযান নির্মাণ শিল্প, খাদ্য প্রক্রিয়াকরণ, এবং বস্ত্র, ধাতু, মেশিন, ও বৈদ্যুতিক যন্ত্রাদি নির্মাণ শিল্প। এই শহরে অনেক ব্যাংক ও কর্পোরেশনের সদর দপ্তর অবস্থিত। আন্তঃ-আমেরিকান মহাসড়ক এবং অন্যান্য রেলপথ ও মহাসড়ক শহরটিকে অন্যান্য বড় শহরের সাথে যুক্ত করেছে। শহরটির কাছেই এল দোরাদো আন্তর্জাতিক বিমানবন্দর অবস্থিত।

বোগোতাকে কখনো কখনো "দক্ষিণ আমেরিকার আথেন্স" নামে ডাকা হয়। ১৮৬৭ সালে প্রতিষ্ঠিত কলম্বিয়ার জাতীয় বিশ্ববিদ্যালয় এবং আরও অনেক বিশ্ববিদ্যালয় এখানে অবস্থিত, ফলে বোগোতা কলম্বিয়ারতে শিক্ষার প্রধান কেন্দ্র। শহরের দর্শনীয় স্থানগুলির মধ্যে আছে বিখ্যাত স্বর্ণ যাদুঘর, যেখানে কলম্বাস-পূর্ব যুগের স্বর্ণশিল্পের সংগ্রহশালা আছে; জাতীয় যাদুঘর; ১৫৬৭ সালে নির্মিত সান ফ্রান্সিস্কো গির্জা; এবং প্রাচীন আদিবাসী আমেরিকান মন্দিরের স্থানে নির্মিত বোগোতার প্রথম গির্জা (১৫৬৫) ও জাতীয় ক্যাথিড্রাল। কাছের একটি পাহাড়ে আছে মোন্সেরাতের তীর্থালয়; এখান থেকে বোগোতার দৃশ্য বিখ্যাত। বোগোতা পৌর এলাকার বাইরে সিপাকিরাতে একটি অনন্য ভূগর্ভস্থ লবণ ক্যাথিড্রাল এবং বিখ্যাত তেকেনদামা জলপ্রপাতের কথা উল্লেখ করা যায়।

স্পেনীয় কঙ্কিস্তাদোর গন্সালো হিমেনেস ১৫৩৮ সালে একটি জনবহুল চিবচা লোকালয় বাকাতা-র কাছে বোগোতা শহরের পত্তন করেন। শহরটি ১৭১৭ সালে নতুন গ্রানাডার উপরাজধানীতে পরিণত হয়। ১৮১৯ সালে সিমোন বলিভার এটি দখল করেন এবং তারপর এটি বৃহত্তর কলম্বিয়ার (বর্তমান কলম্বিয়া, ইকুয়েডর, পানামা, ও ভেনেজুয়েলা) রাজধানীতে পরিণত হয়। ১৮৩০ সালে বৃহত্তর কলম্বিয়ার পতনের পর এটি নতুন গ্রানাডার রাজধানী হয়। নতুন গ্রানাডার নাম পরে বদলে কলম্বিয়া রাখা হয়। ১৯৪০ সালের পর বহুসংখ্যক গ্রামীণ কলম্বীয় নাগরিক অর্থনৈতিক সুযোগের আশায় শহরটিরতে আগমন করতে শুরু করলে শহরটির দ্রুত সম্প্রসারণ ঘটে।

তথ্যসূত্র

বহিঃসংযোগ 

কলম্বিয়ার শহর
দক্ষিণ আমেরিকার রাজধানী
রাজধানী জেলা ও অঞ্চল
প্রাচীন বিশ্বের সপ্তাশ্চর্য

পৃথিবীর সপ্তাশ্চর্য একটি জনপ্রিয় তালিকার নাম যাতে সমসাময়িক পৃথিবীর আশ্চর্যজনক মনুষ্য নির্মিত স্থাপনাসমূহের নাম স্থান পায়। এই স্থাপনাসমূহকে অবশ্যই হতে হয় ঐতিহাসিক ও ঐতিহ্যগত গুরুত্ব সম্পন্ন। প্রাচীনকালে হেলেনীয় সভ্যতার পর্যটকেরা প্রথম এ ধরনের তালিকা প্রকাশ করেছিল। সেই থেকে প্রতিটি যুগেই এই তালিকা প্রকাশিত হয়েছে। সর্বশেষে ২০০৭ সালের ৭ জুলাই তারিখে একটি তালিকা প্রকাশিত হয়।

প্রাচীন যুগ 

 গিজার মহা পিরামিড
 ব্যাবিলনের শূন্য উদ্যান
 আর্টেমিসের মন্দির
 অলিম্পিয়ার জিউসের মূর্তি
 রোডস এর মূর্তি
 আলেকজান্দ্রিয়ার বাতিঘর
 হ্যালিকারণেসাসের সমাধি মন্দির

মধ্য যুগ 
 আগ্রার তাজমহল
 আলেকজান্দ্রিয়ার ভূগর্ভস্থ সমাধি

 রোমের কলোসিয়াম
 নানকিনের চিনামাটির মিনার
 সেন্ট সোফিয়ার মসজিদ

বর্তমান যুগ

নতুন সপ্তাশ্চর্য

তথ্যসূত্র 

ভবন ও স্থাপনাসমূহ
প্রাচীন ইতিহাস
সাংস্কৃতিক তালিকা
প্রাক্তন ভবন ও স্থাপনা
প্রাচীন প্রযুক্তি
নির্মাণের ইতিহাস
প্রাচীন বিশ্বের সপ্তাশ্চর্য
নাইন্টিন এইটি-ফোর

১৯৮৪ (1984) জর্জ অরওয়েলের লেখা একটি বিখ্যাত উপন্যাস। ১৯৪৯ সালে লেখা এই উপন্যাসে অরওয়েল ১৯৮৪ সালের পৃথিবীর কথা কল্পনা করেছেন, যেখানে বাক-স্বাধীনতার কোনো স্থান নেই, এবং মানুষের যাবতীয় কর্মকাণ্ড সরকার পর্যবেক্ষণ ও নিয়ন্ত্রণ করে থাকে।

এই উপন্যাসের একটি বিখ্যাত সংলাপ ছিলো "Big brother is watching you", অর্থাৎ বড় ভাই তোমাকে নজরে রাখছে। উপন্যাসে দেখানো হয়েছিলো, প্রতিটি বাড়ির ভেতরের দেয়ালে একটি যান্ত্রিক পর্দা রয়েছে, যার মাধ্যমে সরকার বাড়ির অধিবাসীদের উপরে নজর রাখতে পারে। এই সংলাপটির মাধ্যমে Big Brother শব্দটি ইংরেজি গণমাধ্যমে সরকারী নজরদারীর প্রতীক হিসাবে প্রচলিত হয়ে যায়।

তথ্যসূত্র

ইংরেজি উপন্যাস
মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
চলচ্চিত্রে অভিযোজিত ব্রিটিশ উপন্যাস
জর্জ অরওয়েলের উপন্যাস
ব্রিটিশ রাজনৈতিক উপন্যাস
বিপ্লবী সম্পর্কে উপন্যাস
সর্বগ্রাসবাদ সম্পর্কে উপন্যাস
প্রচারণা সম্পর্কে উপন্যাস
সিকার অ্যান্ড ওয়ারবার্গের বই
নাটকে অভিযোজিত ব্রিটিশ উপন্যাস
বেতার কার্যক্রমে অভিযোজিত উপন্যাস
ব্রিটিশ বৈজ্ঞানিক কল্পকাহিনী উপন্যাস
বিবাচনকৃত বই
কাল্পনিক দেশের পটভূমিতে উপন্যাস
দি অ্যাম্‌ব্যাসাডর্‌স

দি অ্যাম্‌ব্যাসাডর্‌স () হেনরি জেমসের লেখা একটি ইংরেজি উপন্যাস যা ১৯০৩ সালে প্রকাশিত হয়। এটি আদিতে একটি ধারাবাহিক রচনা হিসেবে নর্থ অ্যামেরিকান রিভিউ-তে প্রকাশিত হয়েছিল। এই ডার্ক কমেডিটি জেমসের শেষপর্বের রচনাবলির মধ্যে একটি মাস্টারপিস। এতে নায়ক ল্যাম্বার্ট স্ট্রেদার তার বিধবা বাগদত্তার আপাত বখাটে ছেলেকে খুঁজতে ইউরোপে পাড়ি জমায়। স্ট্রেদারের লক্ষ্য ছিল ছেলেটিকে পারিবারিক ব্যবসায় ফিরিয়ে নিয়ে আসা, কিন্তু তিনি এ কাজ করতে গিয়ে আশাতীত জটিলতার সম্মুখীন হন। উপন্যাসটি স্ট্রেদারের জবানিতে লেখা।

তথ্যসূত্র

ইংরেজি উপন্যাস
মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
পর্বক্রমে প্রথম প্রকাশিত উপন্যাস
অ্যানিম্যাল ফার্ম

অ্যানিমেল ফার্ম () ব্রিটিশ ঔপন্যাসিক জর্জ অরওয়েল রচিত একটি রূপকধর্মী উপন্যাসিকা। এটি ১৭ আগস্ট ১৯৪৫ সালে ইংল্যান্ডে প্রথম প্রকাশিত হয়। অরওয়েল মতে, বইটি ১৯১৭-এর রুশ বিপ্লবের নেতৃত্ব দানের ঘটনা এবং পরবর্তীতে সোভিয়েত ইউনিয়নে স্তালিন যুগের আবহ প্রতিফলিত হয়েছে। সোভিয়েট ইউনিয়নের স্টালিন শাসনামলের নানান চিত্র এতে পাওয়া যায়। অরওয়েল ছিলেন একজন ইন্ডিপেন্ডেন্ট লেবার পার্টি সদস্য এবং স্টালিন সমালোচক। স্পেনীয় গণযুদ্ধের সময় তার অভিজ্ঞতা থেকে অরওয়েল স্টালিনবাদ সম্পর্কে সন্দিহান ছিলেন।

টাইম ম্যাগাজিন এই উপন্যাসটিকে ইংরেজি ভাষায় লেখা ১০০ টি শ্রেষ্ঠ উপন্যাসের (১৯২৩ খ্রিষ্টাব্দ থেকে বর্তমান) তালিকায় অন্তর্ভুক্ত করেছে। এছাড়া মডার্ন লাইব্রেরির বিংশ শতাব্দীর শ্রেষ্ঠ উপন্যাস তালিকায় এর অবস্থান ৩১তম।

চরিত্রসমূহ

শূকর 

 বৃদ্ধ মেজর
 নেপোলিয়ন
 স্নোবল
 স্কুইলার
 মিনিমাস
 দ্য পিগলেট্‌স
 তরুণ পিগ
 গিঙ্কি

মানুষ 
 মি. জোন্স
 মি. ফ্রেডেরিক
 মি. পিকিংটন
 মি. হোয়াইম্পার

ঘোড়া এবং গাধা 
 বক্সার
 মলি
 ক্লোভার
 বেঞ্জামিন

আরও দেখুন 
 History of Soviet Russia and the Soviet Union (1917–1927)
 History of the Soviet Union (1927–1953)
 New class
 Polish Nobel laureate Władysław Reymont, with his Revolt, anticipated by two decades Orwell's Animal Farm.

বই
 Gulliver's Travels, a favourite book of Orwell's—Swift reverses the role of horses and human beings in the fourth book—Orwell brought also to Animal Farm "a dose of Swiftian misanthropy, looking ahead to a time 'when the human race had finally been overthrown.'"
 Bunt (Revolt), published in 1924, is a book by Polish Nobel laureate Władysław Reymont with a theme similar to Animal Farm's.
 White Acre vs. Black Acre, published in 1856 and written by William M. Burwell, is a satirical novel that features allegories for slavery in the United States similar to Animal Farm's portrayal of Soviet history.
 George Orwell's own Nineteen Eighty-Four'', a classic dystopian novel about totalitarianism.

টীকা

তথ্যসূত্র 

 
 
 
 
 
 
 
 
 
 
 
 
  (Bernard Crick's preface quotes Orwell writing to T. S. Eliot about Cape's suggestion to find another animal than pigs to represent the Bolsheviks)

বহিঃসংযোগ 

 অ্যানিম্যাল ফার্ম সম্পূর্ণরচনা - eBooks@Adelaide 
 অ্যানিম্যাল ফার্ম অডিও বুক (web archive)
 অ্যানিম্যাল ফার্ম বুক নোট - লিটারেপিডিয়া 
 অ্যানিম্যাল ফার্ম সম্বন্ধে অরওয়েলের চিঠি থেকে উদ্ধৃতাংশ 
 সাহিত্য সাময়িকীর পর্যালোচনা
 অরওয়েলের বইয়ের মূল ভূমিকা 

 
১৯৪৫-এর ব্রিটিশ উপন্যাস
ইংরেজি উপন্যাস
ব্রিটিশ উপন্যাসিকা
রূপকাশ্রয়ী কাহিনী
ব্রিটিশ রাজনৈতিক উপন্যাস
ব্রিটিশ বিদ্রুপাত্মক উপন্যাস
রাজনৈতিক সাহিত্য
বিদ্রুপাত্মক উপন্যাস
সর্বগ্রাসবাদ সম্পর্কে উপন্যাস
প্রচারণা সম্পর্কে উপন্যাস
বিপ্লবী সম্পর্কে উপন্যাস
প্রাণী সম্পর্কে উপন্যাস
নরত্বারোপমূলক চরিত্র বিশিষ্ট সাহিত্য
ডিস্টোপিয়ান উপন্যাস
সাহিত্যে শূকর
সাহিত্যে গরু
সাহিত্যে বিড়াল
সাহিত্যে কুকুর
চলচ্চিত্রে অভিযোজিত ব্রিটিশ উপন্যাস
নাটকে অভিযোজিত ব্রিটিশ উপন্যাস
বেতার কার্যক্রমে অভিযোজিত উপন্যাস
টেলিভিশন অনুষ্ঠানে অভিযোজিত উপন্যাস
কমিক্সে অভিযোজিত উপন্যাস
বিবাচনকৃত বই
জর্জ অরওয়েলের উপন্যাস
সিকার অ্যান্ড ওয়ারবার্গের বই
শ্রেষ্ঠ উপন্যাসিকার জন্য হুগো পুরস্কার বিজয়ী কাজ
প্রমিথিউস পুরস্কার বিজয়ী কাজ
দি আলেক্‌জান্ড্রিয়া কোয়ার্টেট

দি আলেক্‌জান্ড্রিয়া কোয়ার্টেট () ব্রিটিশ লেখক লরেন্স ডুরেল-এর লেখা একটি ইংরেজি উপন্যাস চতুষ্টয়। উপন্যাস চারটি ১৯৫৭ থেকে ১৯৬০ সালের মধ্যে প্রকাশিত হয়। এগুলি সমালোচকদের কাছে ও বাণিজ্যিকভাবে---উভয় ক্ষেত্রেই সফল হয়েছিল। বইগুলিতে দ্বিতীয় বিশ্বযুদ্ধের আগে ও চলাকালে মিশরের আলেকজান্দ্রিয়াতে ঘটে যাওয়া কিছু ঘটনা ও সেগুলিতে অংশ নেওয়া চরিত্রদের একটি কাহিনী বর্ণিত হয়েছে।

উপন্যাস চারটি হল:
 জাস্টিন (১৯৫৭)
 বালথাজার (১৯৫৮)
 মাউন্টঅলিভ (১৯৫৮)
 ক্লেয়া (১৯৬০)

বালথাজার-এর উপক্রমণিকাতে ডুরেল উল্লেখ করেন যে উপন্যাস চারটিতে আধুনিক প্রেমকে উপজীব্য করে আপেক্ষিকতা, অবিচ্ছিন্নতা এবং কর্তা-কর্ম সম্পর্ক উদ্ঘাটনের চেষ্টা করা হয়েছে। এগুলিতে একই ঘটনাধারা একাধিক মানুষের বিভিন্ন দৃষ্টিভঙ্গি থেকে বর্ণনা করা হয়েছে।

তথ্যসূত্র 

ইংরেজি উপন্যাস
মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
ফেবার অ্যান্ড ফেবারের বই
দি অ্যাড্‌ভেঞ্চার্স অব অগি মার্চ

দি অ্যাড্‌ভেঞ্চার্স অফ অগি মার্চ () সল বেলো রচিত একটি ইংরেজি উপন্যাস যা ১৯৫৩ সালে প্রথম প্রকাশিত হয়। উপন্যাসটির মূল চরিত্র অগি মার্চ নামের এক বালক যে গ্রেট ডিপ্রেশন বা মহামন্দার সময় বেড়ে ওঠে। এই পিকারেস্ক উপন্যাসটি বিল্ডুংসরোমান-এর একটি দৃষ্টান্ত, যাতে বালক থেকে প্রাপ্তবয়স্ক হয়ে ওঠার পথে একজন ব্যক্তির বিকাশ ধারাবাহিকভাবে সাক্ষাৎ, পেশা এবং সম্পর্কের মাধ্যমে তুলে ধরা হয়েছে।

তথ্যসূত্র

ইংরেজি উপন্যাস
মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
আর্টেমিসের মন্দির

আর্টেমিসের মন্দির (), যা ডায়নার মন্দির নামেও পরিচিত, একটি গ্রিক মন্দির যা নির্মাণ করা হয়েছিল খ্রীস্টপূর্ব ৫৫০ অব্দে এফিয়াস (বর্তমান তুরস্ক) অঞ্চলে। ৩৫৬ খ্রিস্ট-পূর্বাব্দে এক ভয়াবহ অগিকান্ডে এই মন্দিরটি ধ্বংস হয়ে যায়।

অবস্থান 
আর্টেমিসের মন্দির প্রাচীন এফিয়াস শহরে (বর্তমান তুরস্কের বন্দর নগরী ইজমির থেকে ৫০ কিমি দক্ষিণে) অবস্থিত।

স্থাপত্য ও শিল্প 
মন্দিরটি ৩৭৭ ফুট লম্বা ও ১৮০ ফুট চওড়া। পুরোটাই মার্বেল পাথরের তৈরি। এতে ১২৭ টি স্তম্ভ আছে প্রত্যেকটি ৬০ ফুট উচ্চতা বিশিষ্ট। প্রতি দেয়াল জুড়ে বসানো ছিল মণি, মুক্তা, রুবি, পান্না আর হীরক খন্ডের মত মহামূল্যবান রত্নরাজি। প্রবেশ পথের দু'ধারে বসানো হয়েছিল ডায়ানার মূর্তি।এটির ধ্বংসাবশেষ এখনও তুরস্কে পাওয়া যায়।

তথ্যসূত্র 

প্রাচীন সপ্তাশ্চর্য
প্রাচীন গ্রিক ধর্ম
ধ্বংসপ্রাপ্ত মন্দির
অলিম্পিয়ার জিউসের মূর্তি

জিউসের মূর্তি পৃথিবীর প্রাচীন সপ্তাশ্চর্যের মধ্যে একটি। ফিডিয়াস খ্রিস্টপূর্ব ৪৩৫ অব্দে মূর্তির নক্সা করেন। যে দ্বীপের উপর মূর্তিটি প্রতিষ্ঠিত হয়েছিল তার পুরোটা জুড়ে এর ভিত্তি তৈরি করা হয়েছিল। এটি ছিল ৪২ ফুট উঁচু  ও ৬ ফুট ব্যাসার্ধের। সাতজন মিস্ত্রী আড়াই বছর অক্লান্ত পরিশ্রম করে মূর্তিটি তৈরি করেন। প্রাচীন বিশ্বের সপ্তাশ্চর্যের অন্যতম এই মূর্তিটি খ্রিস্ট ধর্মের প্রসারের সাথে সাথে খৃষ্টীয় ৫ম শতাব্দীতে ধ্বংস করে ফেলা হয়।

তথ্যসূত্র 

প্রাচীন সপ্তাশ্চর্য
৪৭৫-এ বিলুপ্ত
হাতির দাঁতের শিল্পকর্ম
ফ্রান্সের প্রশাসনিক অঞ্চলসমূহ

ফ্রান্স ২৭টি অঞ্চল বা রেজিওঁতে (région) বিভক্ত; এদের মধ্যে ২২টি ইউরোপ মহাদেশীয় ভূখণ্ডে অবস্থিত। এছাড়া ফ্রান্সে কর্সিকা বা কর্স (Corse) দ্বীপ এবং আরও চারটি সামুদ্রিক অঞ্চল আছে। ফ্রান্সের মূল ভূখণ্ডের রেজিওঁগুলির প্রতিটিকে আবার ২ থেকে ৮টি পর্যন্ত কর্তৃপক্ষ বা দেপার্ত্যমঁ (départements)-তে ভাগ করা হয়েছে।

ফ্রান্সের অঞ্চল এবং তাদের রাজধানী

ফ্রান্সের অঞ্চলিক প্রতীক

তথ্যসূত্র

বহিঃসংযোগ 

 Guide to the regions of France
 Local websites by region
 Useful information on France
 Will 2010 regional elections lead to political shake-up? Radio France Internationale in English

 
প্রশাসনিক অঞ্চল, ফ্রান্স
ইউরোপের দেশের প্রশাসনিক উপবিভাগ
ফ্রান্সের উপবিভাগ
আঞ্চলিকতাবাদ (রাজনীতি)
আল্‌জাস

আল্‌জাস (, আ-ধ্ব-ব: ) উত্তর-পূর্ব ফ্রান্সে, জার্মানির সাথে সীমান্তে অবস্থিত ফ্রান্সের প্রদেশ (রেজিওঁ)। এটি ও-রাঁ এবং বা-রাঁ---এই দুইটি দেপার্ত্যমঁ নিয়ে গঠিত। আল্‌জাসে টেক্সটাইল শিল্প, রাসায়নিক দ্রব্যের শিল্প এবং একটি কৃষিভিত্তিক অর্থনীতি বিদ্যমান। এখানে খাদ্যশস্য, তামাক ও আঙ্গুর উৎপাদিত হয়। আল্‌জাসীয় সংস্কৃতি জার্মান এবং ফরাসি প্রভাবের মিশ্রণ দ্বারা চিহ্নিত করা হয়৷

রাজা শার্লমাইনের সাম্রাজ্য ৮১৭ সালে এবং ৮৪৩ সালে ভাগ হয়ে গেলে আল্‌জাস লোথারিঙিয়ার অংশে পরিণত হয়। ৯২৫ সালে আল্‌জাস জার্মান ডিউকরাজ্য স্‌ভাবিয়া তথা আলেমানিয়ার অংশে পরিণত হয় এবং সেখান থেকে পবিত্র রোমান সাম্রাজ্যের অংশীভূত হয়ে যায়। এটি পরবর্তী প্রায় ৮০০ বছর পবিত্র রোমান সাম্রাজ্যের অংশ ছিল। সপ্তদশ শতাব্দী পর্যন্ত এটি জার্মানদের অধীনে থাকে। এই সময়ে এই অঞ্চলে শক্তিশালী জমিদারি প্রথা চালু হয়; অস্ট্রিয়ার হাবসবুর্গ রাজবংশ মূলত এই জমিদারিগুলি নিয়ন্ত্রণ করতেন। মধ্যযুগের শেষ পর্যায়ে কিছু সমৃদ্ধ ও শক্তিশালী নগরের আবির্ভাব ঘটে, যার মধ্যে স্ত্রাসবুর এবং কলমার অন্যতম। শহর দুইটি স্বাধীন শহর তথা ক্ষুদ্র প্রজাতন্ত্রের মর্যাদাও লাভ করে। ত্রিশ বছরের যুদ্ধশেষে ১৬৪৮ সালের ভেস্টফালেন-এর শান্তিচুক্তি অনুসারে আল্‌জাস ফ্রান্সের অধীনে আসে। ১৭৮৯ সালে ফরাসি বিপ্লব শুরু হবার আগ পর্যন্ত আলজাস ফরাসি সাম্রাজ্যের অংশ ছিল। ফরাসি বিপ্লবের পর এটি বা-রাঁ এবং ও-রাঁ নামের দুইটি দেপার্ত্যমঁতে ভাগ হয়ে যায়। ১৮৭০-১৮৭১ সালে ফ্রাংকো-প্রুশীয় যুদ্ধের পর এই দেপার্ত্যমঁগুলি এবং লোরেনের কিছু অংশ জার্মান সাম্রাজ্যের অংশে পরিণত হয়।

১৯১৯ সালে প্রথম বিশ্বযুদ্ধ শেষে ভার্সাই চুক্তি অনুসারে আল্‌জাস ও লোরেন অঞ্চল দুইটি ফ্রান্সকে ফেরত দেওয়া হয়। দ্বিতীয় বিশ্বযুদ্ধের সময় ১৯৪০ সালে এক যুদ্ধবিরতির চুক্তি অনুসারে এলাকাটি আবার জার্মানির দখলে আসে, কিন্তু ১৯৪৫ সালে জার্মানির পরাজয়ের পর এটি আবার ফ্রান্সের কাছে চলে যায়।

ফরাসি ভাষা আল্‌জাস অঞ্চলের প্রধান ভাষা। আলজাসীয় ভাষা নামের একটি জার্মান উপভাষাও এখানে প্রচলিত, তবে এর ব্যবহার হ্রাস পাচ্ছে। অঞ্চলটিতে ফরাসি ও জার্মান সংস্কৃতির সম্মিলন ঘটেছে। তবে দুই বিশ্বযুদ্ধের সময়ই অঞ্চলটির জনগণ মূলত ফ্রান্সকেই সমর্থন করেছে।

তথ্যসূত্র 

ফ্রান্সের রেজিওঁ (প্রশাসনিক অঞ্চল)
আকিতেন

আকিতেন (, , ;  ; ; Poitevin-Saintongeais: Aguiéne), দক্ষিণ-পশ্চিম ফ্রান্সের একটি ঐতিহাসিক অঞ্চল এবং দেশের একটি প্রাক্তন প্রশাসনিক অঞ্চল। ১ জানুয়ারী ২০১৬ সাল থেকে এটি নুভেল-অ্যাকুইটাইন অঞ্চলের অংশ।

জুলিয়াস সিজার তথা ইউলিউস কায়েসার প্রথম খ্রিস্টপূর্ব ১ম শতকে অঞ্চলটির নাম হিসেবে আকুইতানিয়া শব্দটি ব্যবহার করেন। রোমানদের অধীনে আকিতেনের সীমান্ত উত্তরে লোয়ার নদী পর্যন্ত পৌঁছেছিল। জিরোঁদ নদীর দক্ষিণের নোভেমপপুলানা অংশটিকে একটি আলাদা প্রদেশ বানানো হয়। আকিতেনের বাকী অংশ ফ্রাংকদের যুগে একটি আলাদা রাজ্যে পরিণত হয়। ১০ম থেকে ১২শ শতক পর্যন্ত পোয়াতিয়ে-র কাউন্টেরা আকিতেনের ডিউক উপাধি ব্যবহার করতেন। এই ধারার শেষ ডিউক ছিল ১০ম উইলিয়াম। যখন তার কন্যা আকিতেনের এলেয়ানর ১১৫২ সালে হবু ইংরেজ রাজাকে বিয়ে করেন, তখন অঞ্চলটি ইংরেজদের অধীনে আসে এবং ১৫শ শতক পর্যন্ত সেই অবস্থায় থাকে। ১৫শ শতকে শত বছরের যুদ্ধ শেষে ফ্রান্স এলাকাটি পুনরায় দখল করে নেয়। ১৩শ শতক থেকে ফরাসি বিপ্লব পর্যন্ত আকিতেন সাধারণত গুইয়েন নামে পরিচিত ছিল। ১৯৬০-এর দশকে আকিতেন নামটি পুনরায় ব্যবহার করা শুরু হয়। মূলত পিরেনে-আতলঁতিক, লঁদ, জিরোঁদ, দর্দইন, এবং লো-এ-গারন দেপার্ত্যমঁগুলি নিয়ে গঠিত অর্থনৈতিক অঞ্চলটি নির্দেশ করতে নামটি ব্যবহার করা হয়। এলাকাটির আয়তন ৪১,৩০৯ বর্গকিমি। এখানে প্রায় ৩০ লক্ষ লোক বাস করেন।

তথ্যসূত্র 

ফ্রান্সের রেজিওঁ (প্রশাসনিক অঞ্চল)
ফ্রান্সের প্রাক্তন প্রদেশ
ব্রতাইন

ব্রতাইন () ফ্রান্সের উত্তর-পশ্চিম কোনায় অবস্থিত একটি প্রশাসনিক অঞ্চল বা রেজিওঁ। এটি একটি উপদ্বীপ যার একপাশে ইংলিশ চ্যানেল ও অন্যপাশে পশ্চিমে বিস্কে উপসাগর।

বর্তমান ব্রতাইন রেজিওঁ বা প্রশাসনিক অঞ্চলটি ঐতিহাসিক ব্রতাইন অঞ্চলের পশ্চিমের ৮০% অংশ নিয়ে গঠিত। রেন (Renne) শহর এই অঞ্চলের রাজধানী। ২য় বিশ্বযুদ্ধ শেষে ঐতিহাসিক ব্রতাইনের বাকী ২০% এবং আরও কিছু কিছু ঐতিহাসিক অঞ্চল নিয়ে আরেকটি প্রশাসনিক অঞ্চল পেই-দ্য-লা-লোয়ার অঞ্চলটি গঠন করা হয়, যার রাজধানী নঁত, ঐতিহাসিক ব্রতাইনেরই একটি বন্দর শহর। মূলত রেন ও নঁতের মধ্যে রেষারেষি থামাতে এই দুইটি প্রদেশ গঠন করা হয়েছিল। নঁত ছিল ১৬শ শতক পর্যন্ত ব্রতাইনের রাজধানী। এরপর থেকে রেন শহর প্রশাসনিক কাজে প্রাধান্য পায়।

রেন বাদে ব্রতাইনের সমস্ত প্রধান শহরই গুরুত্বপূর্ণ বন্দর। এদের মধ্যে আছে সাঁ-নাজের, ব্রেস্ত, সাঁ-মালো, লোরিয়াঁ।

জুলিয়াস সিজার ৫৬ খ্রিস্টপূর্বাব্দে অঞ্চলটি বিজয় করেন। রোমান শাসনের শেষের দিকে ও তার পরে অ্যাংলো-স্যাক্সনদের অত্যাচারে ব্রিটেনের আদি কেল্টীয় জাতিগুলি, যারা ব্রাইটন নামে পরিচিত, উত্তরে ওয়েল্‌স, পশ্চিমে কর্নওয়াল অঞ্চলে সরে যায় এবং এদেরই একাংশ ইংলিশ চ্যানেল পাড়ি দিয়ে ইউরোপীয় মূল ভূখণ্ডে বর্তমান ব্রতাইনে এসে বসতি গাড়ে। ব্রতাইন নামটি (মূল ব্রেটন ভাষাতে: Breizh ব্রেইস) এখান থেকেই এসেছে। এই ব্রাইটনেরা ব্রেটন ভাষাতে কথা বলত, এবং এদের ভাষার সাথে ওয়েল্‌শ ভাষা ও কর্নিশ ভাষার মিল আছে। ব্রিটেনের অধিবাসীরা নিজেদের দেশকে ডাকত The Great Britain বা বড় ব্রিটেন আর ব্রতাইনকে ডাকত The Little Britain অর্থাৎ ছোট ব্রিটেন। তখন এটি ছিল একটি স্বাধীন ডিউকশাসিত অঞ্চল। ৯ম শতকে ফ্রান্স এই অঞ্চলটি দখলের চেষ্টা চালায়, কিন্তু প্রতিবারই এখানকার অধিবাসীদের সাথে যুদ্ধে পরাজিত হয়। পরবর্তীতে ১২শ শতকে ইংল্যান্ডের রাজা ২য় হেনরি অঞ্চলটিকে ইংল্যান্ডের অন্তর্ভুক্ত করলে সে চেষ্টাও ব্রতাইনবাসী ব্যর্থ করে দেয়। এতে নেতৃত্ব দেন হেনরিরই নিজের ছেলে ব্রতাইনের ভবিষ্যৎ ডিউক ২য় জেফরি। ১১৯৬ সালে জেফরির ছেলে ১ম আর্থার ছিলেন ব্রতাইনের পরবর্তী ডিউক। তিনিও একইভাবে ইংল্যান্ডের আগ্রাসন প্রতিরোধ করেন। শেষ পর্যন্ত ১৫শ শতকের শেষে এসে ফ্রান্সের সেনাবাহিনী ব্রতাইনকে পদানত করতে সক্ষম হয় এবং ব্রতাইনের ডিউকের বংশধর ১২ বছর বয়সী ডিউককন্যা আন-কে ফ্রান্সের রাজা দ্বাদশ লুইকে বিয়ে করতে বাধ্য করা হয়। এরই রেশ ধরে ১৫৩২ সালে এসে ব্রতাইন ফ্রান্সের অংশে পরিণত হয়। ১৯শ শতকে এখানে জাতীয়তাবাদের উন্মেষ ঘটে, তবে ফ্রান্সের থেকে বিচ্ছিন্ন হবার প্রচেষ্টা প্রতিহত করা হয়। ফ্রান্সের সাথে বহু শতক ধরে একসাথে বসবাসের ফলে এক ধরনের একীকরণ ঘটলেও এখনও এখানকার জনগণ বহু প্রাচীন রীতিনীতি ও ঐতিহ্য ধরে রেখেছে, যা একান্তই ব্রতাইনের নিজস্ব। তবে ১৯৪০-এর দশকের পর থেকে এখানে ব্রেটন ভাষার ব্যবহার ধীরে ধীরে কমতে শুরু করে ও ফরাসি ভাষার প্রচলন বৃদ্ধি পায়।

গ্যালারি

তথ্যসূত্র 

ফ্রান্সের রেজিওঁ (প্রশাসনিক অঞ্চল)
প্রতিনিধিত্বহীন জাতি ও জনগনের সংগঠনের সদস্য
শম্পাইন-আর্দেন

শম্পাইন-আর্দেন () ফ্রান্সের ২৬টি রেজিওঁর একটি। এটি ফ্রান্সের উত্তর-পূর্ব অংশে বেলজিয়ামের সাথে সীমান্তে অবস্থিত। রেজিওঁটি চারটি দেপার্ত্যমঁ নিয়ে গঠিত: ওব, আর্দেন, ওত-মার্ন এবং মার্ন। রেজিওঁটিতে উৎপন্ন বুদ্বুদবিশিষ্ট সাদা ওয়াইন শ্যাম্পেইন জগদ্বিখ্যাত। শম্পাইন-আর্দেনের ভেতরে দিয়ে সেন, মার্ন এবং এন নদী তিনটি পশ্চিমদিকে বয়ে গেছে।

তথ্যসূত্র 

ফ্রান্সের রেজিওঁ (প্রশাসনিক অঞ্চল)
১৯৫৬-এ প্রতিষ্ঠিত রাষ্ট্র ও অঞ্চল
কর্স

কর্স (; , ; ; , ) ভূমধ্যসাগরের একটি দ্বীপ এবং ফ্রান্সের শাসনাধীন একটি রেজিওঁ বা প্রদেশ। দক্ষিণে ইতালির সার্দিনিয়া দ্বীপ থেকে এটি বোনিফাসিও প্রণালী দ্বারা বিচ্ছিন্ন। কর্সের প্রধান শহরগুলি হল আজাক্সিও, বাস্তিয়া, কর্তে, সার্তেন, কাল্‌ভি, বোনিফাসিও, লিল-রুস এবং পোর্তো-ভেচিও। দ্বীপটি দুইটি দেপার্ত্যমঁ - ও-কর্স এবং কর্স-দ্যু-সুদ-এ বিভক্ত।

কর্স দ্বীপটির আয়তন প্রায় ৮,৬৮০ বর্গকিলোমিটার। এর অভ্যন্তরভাগ পর্বতময়; এর সর্বোচ্চ শৃঙ্গ সাঁতো-র উচ্চতা সমুদ্রসমতল থেকে ২,৭১০ মিটার। উপকূলভাগ শিলাময় এবং পশ্চিম উপকূল বেশ ভগ্ন। পূর্বের উপকূলীয় সমভূমিতে প্রচুর জলাভূমি ও লেগুন আছে। পর্বতগুলি থেকে বহু ক্ষুদ্র নদী নিচে নেমে এসেছে। এদের মধ্যে গোলো নদী এবং তাভিনিয়ানো নদী বৃহত্তম। এখানে প্রায় আড়াই লক্ষ লোক বাস করে।

অর্থনীতি 
কর্স দ্বীপে সীমিত সংখ্যক খামার এবং শিল্পকারখানা আছে। এখানে আঙুর, গম, জলপাই, সবজি এবং লেবু জাতীয় ফল ফলানো হয়। ভেড়া ও ছাগল পালন করা হয় এবং পনির তৈরি করা হয়। বনভূমিগুলি অনেকাংশে উজাড় হয়ে গেলেও এখনও এগুলি চেস্টনাট, কাঠ ও কর্কের যোগান দেয়। এছাড়া মৎস্যশিকার, ওয়াইন তৈরি, অ্যান্টিমনি ও অ্যাসবেস্টসের খনি, গ্রানাইট ও মর্মর পাথর কেটে বের করা, ট্যানিক অ্যাসিড তৈরি, ইত্যাদি অর্থনৈতিক কর্মকাণ্ড এখানে প্রচলিত।

রাজনৈতিকভাবে ফ্রান্সের অংশ হলেও কর্সের সাথে ইতালির ঘনিষ্ঠ সম্পর্ক ছিল। ইতালির মত গোত্রে গোত্রে ও পরিবারে পরিবারে রক্তাক্ত বিবাদের রীতি এখানেও আগে প্রচলিত, তবে এখন তা অনেক কমে গেছে।

তথ্যসূত্র

বহিঃসংযোগ 

  
 
  
  
 
 
 
 
 
 
 

ফ্রান্সের রেজিওঁ (প্রশাসনিক অঞ্চল)
ভূমধ্যসাগরীয় দ্বীপ
দক্ষিণ ইউরোপ
ফ্রঁশ্‌-কোঁতে

ফ্রঁশ-কোঁতে (ফরাসি ভাষায় Franche-Comté; ফ্রাংকো-প্রোভঁসাল ভাষায়: Franche-Comtât) পূর্ব ফ্রান্সের একটি রেজিওঁ বা প্রদেশ। এটি দু, জুরা, ওত-সোন, এবং তেরিতোয়ার দ্য বেলফর নামের দেপার্ত্যমঁগুলি নিয়ে গঠিত। এখানে প্রায় ১২ লক্ষ লোকের বাস। 

ঐতিহাসিক শহর ব্যজঁসোঁ ফ্রঁশ-কোঁতে প্রদেশের রাজধানী। এছাড়া বেলফর, মোঁবেলিয়ার, দোল, ভ্যজুল, আর্বোয়া এবং লোঁস-ল্য-সোনিয়ে অন্যতম প্রধান শহর।

তথ্যসূত্র

বহিঃসংযোগ 

 Conseil régional de Franche-Comté  Official website
 Franche-Comté directory search engine

ফ্রান্সের রেজিওঁ (প্রশাসনিক অঞ্চল)
অসম্পূর্ণ
ইল্‌-দ্য-ফ্রঁস (অঞ্চল)

ইল্‌-দ্য-ফ্রঁস (), আক্ষরিক অর্থে "ফ্রান্সের দ্বীপ", ফ্রান্সের একটি ঐতিহাসিক অঞ্চল এবং প্রাক্তন প্রদেশ। এটি ফ্রান্সের রাজধানী প্যারিসের চারপাশ ঘিরে অবস্থিত। মধ্যযুগে ইল-দ্য-ফ্রঁস এলাকাটি কাপে (Capet) পরিবারের জমিদারির একটি অংশ ছিল। ৯৮৭ সালে হিউ কাপে (Hugh Capet) ফ্রান্সের রাজা নির্বাচিত হলে কাপে পরিবার ফ্রান্সের রাজপরিবারে পরিণত হয়। ১৫শ শতক থেকে ১৮শ শতকের শেষভাগ পর্যন্ত ইল-দ্য-ফ্রঁস ফ্রান্সের একটি আলাদা প্রদেশ ছিল। ফরাসি বিপ্লবের পর এটিকে একাধিক প্রশাসনিক দেপার্ত্যমঁ-তে ভাগ করা হয়।

ভারত মহাসাগরের মরিশাস দ্বীপটিকেও অতীতে ইল-দ্য-ফ্রঁস নামে ডাকা হত।

১ জানুয়ারী ২০২৩-এ সরকারি আনুমানিক জনসংখ্যা ১২,২৭১,৭৯৪ জন বাসিন্দা ছিল।

তথ্যসূত্র

বহিঃসংযোগ 

 Econovista, The interactive economic map of Paris Region
 Regional Council of Île-de-France 

 

 
ফ্রান্সের রেজিওঁ (প্রশাসনিক অঞ্চল)
ফ্রান্সের প্রাক্তন প্রদেশ
প্যারিসের ইতিহাস
লংগ্‌দক-রুসিয়্যোঁ

লংগ্‌দক-রুসিইওঁ () ফ্রান্সের ২৬টি রেজিওঁ বা প্রদেশের একটি। রেজিওঁটি ফ্রান্সের দক্ষিণ কোণায় অবস্থিত। এর সীমান্তে ফ্রান্সের প্রোভঁস-আল্প-কোত দাজুর, রোন-আল্প, ওভের্ন ও মিদি-পিরেনে এবং স্পেন, অ্যান্ডোরা ও ভূমধ্যসাগর অবস্থিত। রেজিওঁটি পাঁচটি দেপার্ত্যমঁ (départment) নিয়ে গঠিত; এগুলি হল ওদ, গার, এরো, লজের এবং পিরেনে-ওরিয়ঁতাল।

তথ্যসূত্র 

ফ্রান্সের রেজিওঁ (প্রশাসনিক অঞ্চল)
ওত্‌-নর্‌মঁদি

ওত্‌-নর্‌মঁদি (, ) বা ঊর্ধ্ব-নরমঁদি ফ্রান্সের ২৬টি রেজিওঁ-র একটি ১৯৫৬ সালে প্রাক্তন নরমঁদি অঞ্চলকে ভেঙে দিয়ে বাস-নরমঁদির সাথে এই রেজিওঁটি গঠন করা হয়।

তথ্যসূত্র

বহিঃসংযোগ 

 Official website

ফ্রান্সের রেজিওঁ (প্রশাসনিক অঞ্চল)
১৯৫৬-এ প্রতিষ্ঠিত রাষ্ট্র ও অঞ্চল